《重午山蹊独步》
宋代·洪咨夔

扶病索清荫，循林步幽霏。
花拈勃姑饭，草拾虾蟆衣。
良药觞手是，壮容转头非。
易补天上漏，难驻人间晖。
寒暑递流斡，悲乐相因依。
功名少终吉，富贵多危机。
李泌语欲咽，屈平志空违。
不如满引酒，举世知我希。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。